paragraph_text: Na projektu je radio i američki astronom i ufologist, dr. Allen Hynek, koji je surađivao s ratnim zrakoplovstvom i na ranijem projektu kodnog imena Znak (eng. Sign). Za razliku od velike većine svojih suradnika, koji su sve prijavljene neobjašnjive pojave na nebu objašnjavali kao meteorološke balone, meteore ili planet Veneru, te da takvi neidentificirani leteći objekti ne predstavljavaju prijetnju nacionalnoj sigurnosti, već da su izvještaji o njima nastali zbog blage masovne histerije ili pogrešne interpretacije konvencionalnih objekata, Hynek je vjerovao da se treba ozbiljno pozabaviti tim problemom.<ref>Mišak, Krešimir, Svjetla na nebu, Kronologija istraživanja NLO-a, str. 45.-46.